Birdman ή Η Απρόσμενη Αρετή της Αφέλειας

Το Birdman ή (Η Απρόσμενη Αρετή της Αφέλειας) (αγγλικά: Birdman or (The Unexpected Virtue of Ignorance)) είναι αμερικανική μαύρη κωμωδία παραγωγής 2014. Τη σκηνοθεσία ανέλαβε ο Αλεχάντρο Γκονσάλες Ινιάριτου και το σενάριο έγραψε ο ίδιος μαζί με τους Νικολά Τζιακομπόν, Αλεξάντερ Ντινελάρις Τζούνιορ και Αρμάντο Μπο. Πρωταγωνιστούν οι Μάικλ Κίτον, Ζακ Γαλιφιανάκης, Έντουαρντ Νόρτον, Άντρια Ράιζμπορο, Έιμι Ράιαν, Έμμα Στόουν και Ναόμι Γουότς. Η ταινία αφηγείται την ιστορία ενός ηθοποιού, γνωστός για το ρόλο του ως ένας εικονικός υπερήρωας, καθώς προσπαθεί να ανεβάσει μια θεατρική παράσταση στο Μπρόντγουεϊ. Στις μέρες που οδηγούν στην πρεμιέρα της παράστασης, παλεύει με τον εγωισμό του και προσπαθεί να ανακτήσει την οικογένειά του, την καριέρα του και τον ίδιο του τον εαυτό.

Η πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου της Βενετίας στις 27 Αυγούστου 2014. Αποτέλεσε την εναρκτήρια ταινία του Φεστιβάλ και διαγωνίστηκε για το Χρυσό Λέοντα. Κυκλοφόρησε στους κινηματογράφους των Ηνωμένων Πολιτειών σε περιορισμένο κύκλωμα αιθουσών στις 17 Οκτωβρίου 2014 και σε ευρύτερη διανομή στις 14 Νοεμβρίου 2014. Απέσπασε διθυραμβικά σχόλια από τους κριτικούς με τους περισσότερους να επαινούν το κόνσεπτ της ταινίας, το σενάριο, τη σκηνοθεσία, τις ερμηνείες και συγκεκριμένα αυτή του Κίτον ενώ συμπεριλήφθηκε σε αρκετές λίστες με τις καλύτερες ταινίες της χρονιάς.

Έλαβε επτά υποψηφιότητες για Χρυσή Σφαίρα και δέκα υποψηφιότητες για BAFTA Οι Κίτον, Νόρτον και Στόουν έλαβαν υποψηφιότητα Α' & Β' Ανδρικού Ρόλου και Β' Γυναικείου Ρόλου για τις ερμηνείες τους αντίστοιχα τόσο στα Όσκαρ όσο και στις Χρυσές Σφαίρες, στα BAFTA και στα Screen Actors Guild Awards. Στην 87η Απονομή των Βραβείων Όσκαρ βραβεύτηκε με το Όσκαρ Καλύτερης Ταινίας, Σκηνοθεσίας, Πρωτότυπου Σεναρίου και Φωτογραφίας από τις συνολικά εννέα υποψηφιότητες. Κέρδισε επίσης τη Χρυσή Σφαίρα Σεναρίου και Α' Ανδρικού Ρόλου - Κωμωδία/Μιούζικαλ και το Screen Actors Guild Award Καλύτερης Ερμηνείας από Καστ.

Πλοκή
Ο Ρίγκαν Τόμσον είναι ένας ξοφλημένος ηθοποιός του Χόλιγουντ διάσημος για το ρόλο του σούπερ ήρωα Birdman σε μπλοκμπάστερ ταινίες δεκαετίες πριν. Ο Ρίγκαν βασανίζεται από τη φωνή του Birdman, ο οποίος του ασκεί κριτική και βλέπει τον εαυτό του να αιωρείται και να μετακινεί πράγματα με το μυαλό του. Ο Ρίγκαν ελπίζει να ξαναφτιάξει την καριέρα του, γράφοντας, σκηνοθετώντας και πρωταγωνιστώντας σε μια θεατρική παράσταση του Μπρόντγουεϊ βασισμένη στο μικρό διήγημα "What We Talk About When We Talk About Love" του Ρέιμοντ Κάρβερ. Την παραγωγή του έργου έχει αναλάβει ο κολλητός φίλος και δικηγόρος του Ρίγκαν, ο Τζέικ και πρωταγωνιστεί η κοπέλα του Ρίγκαν η Λόρα καθώς και η Λέσλι η οποία πραγματοποιεί το θεατρικό της ντεμπούτο. Η κόρη του Ρίγκαν, η Σαμ, η οποία βρίσκεται σε ανάρρωση από ναρκωτικά, είναι η βοηθός του στο θέατρο.

Κατά τη διάρκεια των προβών, ένα φωτιστικό πέφτει πάνω στον Ραλφ, έναν ηθοποιό που ο Ρίγκαν και ο Τζέικ συμφωνούν ότι είναι απαίσιος. Ο Ρίγκαν λέει στον Τζέικ ότι αυτός προκάλεσε το ατύχημα ώστε να μπορέσει να αντικαταστήσει τον Ραλφ. Μέσω της Λέσλι, ο Ρίγκαν αντικαθιστά τον Ραλφ με τον λαμπρό και μεθοδικό ηθοποιό Μάικ. Οι πρώτες προβολές του έργου είναι καταστροφικές: ο Μάικ βγαίνει από το ρόλο σε μια σκηνή όταν αντιλαμβάνεται ότι ο Ρίγκαν αντικατέστησε το τζιν του με νερό και προσπαθεί να βιάσει τη Λέσλι κατά τη διάρκεια μιας σκηνής σεξ. Ο Ρίγκαν διαβάζει τα πρώτα σχόλια του τύπου και γίνεται έξω φρενών που ο Μάικ έχει πάρει όλη την προσοχή πάνω του. Ο Τζέικ όμως τον ενθαρρύνει να συνεχίσει. Όταν ο Ρίγκαν πιάνει τη Σαμ να κάνει χρήση μαριχουάνας, της λέει ότι δεν τον υπολογίζει και το έργο του είναι ένα έργο ματαιοδοξίας.

Στα παρασκήνια, κατά τη διάρκεια της τελικής δοκιμαστικής προβολής, ο Ρίγκαν βλέπει τους Σαμ και Μάικ να φλερτάρουν. Κατά λάθος κλειδώνεται έξω από το θέατρο και πρέπει να περπατήσει με το εσώρουχο μέσα από την Times Square για να μπει μέσα. Η δημοτικότητά του εκτοξεύεται στα ύψη στο ίντερνετ. Αργότερα, πέφτει πάνω στην κριτικό Τάμπιθα Ντίκινσον, η οποία του λέει ότι μισεί τις διασημότητες του Χόλιγουντ που "παριστάνουν" τους ηθοποιούς και υπόσχεται να "σκοτώσει" το έργο του με αρνητική κριτική. Ο Ρίγκαν μεθάει και λιποθυμάει στη μέση του δρόμου. Την  επόμενη μέρα, φαντασιώνεται μια συνομιλία με τον Birdman, ο οποίος προσπαθεί να τον πείσει να κάνει άλλη μια ταινία με τον Birdman και βλέπει τον εαυτό του να πετά μέσα στη Νέα Υόρκη και να φτάνει μέσα στο θέατρο.

Στην πρεμιέρα, ο Ρίγκαν χρησιμοποιεί ένα αληθινό όπλο στην τελική σκηνή στην οποία ο χαρακτήρας του αυτοκτονεί και πυροβολεί τη μύτη του πάνω στη σκηνή. Το κοινό σηκώνεται όρθιο και χειροκροτά, όλο, εκτός από την Τάμπιθα, η οποία αποχωρεί την ώρα του χειροκροτήματος. Στο νοσοκομείο, ο Τζέικ λέει στον Ρίγκαν ότι η Τάμπιθα έγραψε μια διθυραμβική κριτική, λέγοντας ότι η αυτοκτονία του είναι μια νέα μορφή μεθοδικής υποκριτικής την οποία αποκάλεσε "Υπερ-ρεαλισμός". Αφού η Σαμ επισκέπτεται τον Ρίγκαν στο νοσοκομείο, ο Ρίγκαν διώχνει τον Birdman και βλέπει πουλιά να σκαρφαλώνουν στο περβάζι του παραθύρου. Όταν η Σαμ επιστρέφει, ο Ρίγκαν έχει εξαφανιστεί. Κοιτάζει κάτω στο δρόμο, μετά πάνω στον ουρανό και χαμογελάει. 

 Ηθοποιοί και χαρακτήρες 
 Μάικλ Κίτον στο ρόλο του Ρίγκαν Τόμσον/Birdman
 Ζακ Γαλιφιανάκης στο ρόλο του Τζέικ
 Έντουαρντ Νόρτον στο ρόλο του Μάικ Σάινερ
 Άντρια Ράιζμπορο στο ρόλο της Λόρα
 Έιμι Ράιαν στο ρόλο της Σίλβια
 Έμμα Στόουν στο ρόλο της Σαμ Τόμσον
 Ναόμι Γουότς στο ρόλο της Λέσλι
 Μέριτ Γουίβερ στο ρόλο της Άνι
 Λίντσεϊ Ντάνκαν στο ρόλο της Τάμπιθα Ρόμπινσον
 Τζέρεμι Σέιμος στο ρόλο του Ραλφ

Box office
Με προϋπολογισμό 18.000.000 δολάρια, η ταινία Birdman ή Η Απρόσμενη Αρετή της Αφέλειας έκανε άνοιγμα τριημέρου στη 10η θέση με 2,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 42,3 εκατομμύρια δολάρια και στον υπόλοιπο κόσμο συγκέντρωσε 60,8 εκατομμύρια δολάρια. Παγκοσμίως απέφερε 103,2 εκατομμύρια δολάρια.

 Βραβεία & Υποψηφιότητες 
 Βραβείο Κατηγορία Υποψήφιος ΑποτέλεσμαΌσκαρ  Καλύτερη Ταινία   Σκηνοθεσία  Αλεχάντρο Γκονσάλες Ινιάριτου   Πρωτότυπο Σενάριο  Αλεχάντρο Γκονσάλες Ινιάριτου, Νικολά Τζιακομπόνε, Αλεξάντερ Ντινελάρις Τζούνιορ, Αρμάντο Μπο   Α' Ανδρικού Ρόλου   Μάικλ Κίτον   Β' Ανδρικού Ρόλου  Έντουαρντ Νόρτον   Β' Γυναικείου Ρόλου  Έμμα Στόουν   Φωτογραφία  Εμάνουελ Λουμπέζκι   Μοντάζ Ηχητικών Εφέ  Μάρτιν Χερνάντεζ & Άαρον Γκλάσκοκ   Μίξη Ήχου  Τζον Τέιλορ, Φρανκ Α. Μοντάνιο & Τόμας Βάργκα   Χρυσές Σφαίρες  Καλύτερη Ταινία - Κωμωδία/Μιούζικαλ    Σκηνοθεσία  Αλεχάντρο Γκονσάλες Ινιάριτου    Σενάριο  Αλεχάντρο Γκονσάλες Ινιάριτου, Νικολά Τζιακομπόν, Αλεξάντερ Ντινελάρις Τζούνιορ & Αρμάντο Μπο   Α' Ανδρικού Ρόλου - Κωμωδία/Μιούζικαλ  Μάικλ Κίτον    Β' Ανδρικού Ρόλου Έντουαρντ Νόρτον    Β' Γυναικείου Ρόλου Έμμα Στόουν   Μουσική  Αντόνιο Σάντσεζ  BAFTA Καλύτερη Ταινία     Σκηνοθεσία  Αλεχάντρο Γκονσάλες Ινιάριτου   Πρωτότυπο Σενάριο  Αλεχάντρο Γκονσάλες Ινιάριτου, Νικολά Τζιακομπόνε, Αλεξάντερ Ντινελάρις Τζούνιορ, Αρμάντο Μπο   Α' Ανδρικού Ρόλου   Μάικλ Κίτον   Β' Ανδρικού Ρόλου Έντουαρντ Νόρτον   Β' Γυναικείου Ρόλου  Έμμα Στόουν   Μουσική  Αντόνιο Σάντσεζ   Φωτογραφία  Εμάνουελ Λουμπέζκι   Μοντάζ  Ντάγκλας Κράιζ & Στίβεν Μιριόνε   Ήχος  Μάρτιν Χερνάντεζ, Άαρον Γκλάσκοκ, Τζον Τέιλορ, Φρανκ Α. Μοντάνιο & Τόμας Βάργκα   Screen Actors Guild Awards  Καλύτερη Ανδρική Ερμηνεία σε Πρωταγωνιστικό Ρόλο  Μάικλ Κίτον   Καλύτερη Ανδρική Ερμηνεία σε Δευτεραγωνιστικό Ρόλο  Έντουαρντ Νόρτον   Καλύτερη Γυναικεία Ερμηνεία σε Δευτεραγωνιστικό Ρόλο   Έμμα Στόουν   Καλύτερη Ερμηνεία από Καστ   

 Παραπομπές 

 Εξωτερικοί σύνδεσμοι 

 Birdman ή Η Απρόσμενη Αρετή της Αφέλειας στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2014
Κατηγορία:Όσκαρ Καλύτερης Ταινίας
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Αμερικανικές σατιρικές ταινίες
Κατηγορία:Ταινίες σε σκηνοθεσία Αλεχάντρο Γκονσάλες Ινιάριτου
Κατηγορία:Αμερικανικές ταινίες μαύρης κωμωδίας
Κατηγορία:Ταινίες παραγωγής Regency Enterprises
Κατηγορία:Αμερικανικές ψυχολογικές ταινίες
Κατηγορία:Ταινίες παραγωγής Fox Searchlight Pictures
Κατηγορία:Ταινίες της TSG Entertainment